શહેરના કાળિયાબીડ વિસ્તારમાં દિલબહાર ટાંકીથી વિરાણી સર્કલ તરફ જતાં ૩૬ મીટર ડી. પી. રોડના વિકાસ માટેની વર્ષો જૂની માગણીને ધ્યાને લઈ રાજ્ય સરકાર દ્વારા અગાઉ આ રોડની પહોળાઈ વધારવા માટેની મંજૂરી અપાઈ હતી, પરંતુ એલાઇનમેન્ટમાં વનવિભાગના ત્રણ ક્વાર્ટર્સ હોવાના કારણે આ વિકાસકાર્ય અટકી ગયું હતું અને કાળિયાબીડ વિસ્તારના આશરે ૫૦ હજાર રહીશોને અવરજવરમાં ભારે મુશ્કેલીનો સામનો કરવો પડતો હતો.